stanford-oval/wikipedia huggingface dataset:
Hugo Classic
Pelit > Hugo Classic 1 > Vuori

Hugo kiipeää pitkin jyrkkää vuoren rinnettä päästäkseen Scyllan luolalle. Matkan varrella hän kohtaa vieriviä kiviä ja pudotuksia rotkoon.
Pelit > Hugo Classic 1 > Lentokone

Hugo on löytänyt vanhan lentokoneen, jonka avulla hän yrittää lähestyä Scyllan luolaa ilmasta käsin. Hugon kuitenkin tulee väistellä ukkospilviä ja punaisia kuumailmapalloja, jotka räjähtävät.
Pelit > Hugo Classic 2 > Lumilauta

Hugo aikoo päästä lumilaudalla pakoon lumivyöryä, jonka Scylla on aiheuttanut. Peikko joutuu olemaan tarkkana, sillä majavanpesät sekä suuret lumipallot voivat aiheuttaa vaikeuksia.
Pelit > Hugo Classic 2 > Moottoripyörä

Hugon saatua haltuunsa moottoripyörän, hän aikoo päästä Scyllan luolalle sen avulla. Valitettavasti äkäinen pukki, bensan loppuminen tai väärä tie voivat päättää matkan nopeasti.
Pelit > Hugo Classic 2 > Maan alla

Hugo aikoo päästä Scyllan luolaan maan alta käsin, mutta Scylla aikookin täyttää maanalaiset tunnelit vedellä ja hukuttaa Hugon, ellei tämä pääse nopeasti perille.
Pelit > Hugo Classic 2 > Kuumailmapallo

Hugo matkaa kuumailmapallolla kohti Scyllan luolaa, mutta sinne pääseminen ei tule olemaan helppoa erilaisten esteiden ja hankalan ohjattavuuden takia.
Pelit > Hugo Classic 3 > Laskuvarjohyppy

Hugo laskeutuu alas kohti Scyllan luolaa laskuvarjon avulla, mutta monet vaarat vaanivat luolan yllä.
Pelit > Hugo Classic 3 > Kelkka

Hugo laskee alas vuoren rinnettä, mutta useat pommit, tiellä olevat lumiukot ja majavat vaikeuttavat matkaa.
Pelit > Hugo Classic 3 > Vuorikiipeily

Hugo matkaa pitkin vuoren seinämää kohti Scyllan piilopaikkaa, mutta tämäpä on varautunut Hugon saapumiseen ja asettanut matkan varrelle useita vaaroja.
Pelit > Hugo Classic 3 > Kanjoni

Hugon täytyy päästä kanjonin toiselle puolelle, jossa Scyllan luola sijaitsee. Matka pylväitä pitkin on vaaroja täynnä ja erilaisten eläintenkin äänijärjestystä pitäisi kuunnella.
Pelit > Hugo Classic 4 > Kaivos

Hugo aikoo seikkailla pitkin kaivoskäytäviä päästäkseen toiselle puolelle vuorta ja Scyllan piilopaikkaan, mutta väärä suunta tai esteet voivat aiheuttaa ongelmia.
Pelit > Hugo Classic 4 > Joki

Hugo matkaa tynnyrillä läpi kosken kohti Scyllan luolaa väistellen kiviä ja vääriä teitä.
Pelit > Hugo Classic 4 > Nummi

Hugon täytyy ylittää vaarallinen nummi päästäkseen Scyllan luolalle. Mutakuopat, lepakot ja hullu lintu vaikeuttavat Hugon matkaa.
Pelit > Hugo Classic 4 > Vierivät kivet

Hugo yrittää välttää suuria kivenlohkareita matkatessaan kohti Scyllan luolaa edeltävää siltaa, jonne Scylla on asettanut pommin, joka räjähtää pian. Vaaralliset esteet kuitenkin vaikeuttavat Hugon matkaa samalla kun hänen tulee muistaa pöllön näyttämä merkki, jota hän tarvitsee vielä...
Pelit > Hugo Classic 5

Hugo Classic 5 on Hugo Viidakkoseikkailu 1:n uudelleenjulkaisu.
Pelit > Hugo Classic 6

Hugo Classic 6 on Hugo Viidakkoseikkailu 2:n uudelleenjulkaisu.
Pelit > Hugo Classic 7

Hugo Classic 7 on biologiaa opettavan Hugo Taikajuoman uudelleenjulkaisu.
Pelit > Hugo Classic 8

Hugo Classic 8 on pelin Hugo ja kadonneet jalokivet uudelleenjulkaisu.
Pelit > Hugo Gold

Hugo Gold julkaistiin ensi kerran vuonna 1998. Se on yhdeksän peliä sisältävä kokoelma, jonka peleistä neljä ovat Classic 1:stä tutut pelit: metsä, juna, vuori ja lentokone. Mukana on myös viisi sellaista peliä, jotka ovat tutumpia Hugo Classiceja vanhemmista Hugo-peleistä. Labyrintti julkaistiin ainoa lajina Skaermtrolden Hugo -pelissä vuonna 1992. Hugo 3, joka sisälsi alkuperäiset versiot peleistä tukkijoki, sukellus, rullalauta ja jääluola, julkaistiin PC:lle vuonna 1996.
Pelit > Hugo Gold > Tukkijoki

Hugo laskee koskea hyppien tukkeja pitkin. Hänen on vältettävä oksat ja muut vaarat. Hän ei voi pysyä yhden tukin päällä liian kauan, joten peikon täytyy liikkua nopeasti ja yrittää kerätä kultapussit matkan varrelta, jos mahdollista.
Pelit > Hugo Gold > Sukellus

Hugo sukeltaa jokea pitkin, mutta hänen on myös varottava kaloja, rapuja ja vesiputouksia.
Pelit > Hugo Gold > Rullalauta

Hugon täytyy rullalautailla Scyllan luolalle ja samalla väistellä eteentulevia esteitä, mm. majavia ja kivikasoja.
Pelit > Hugo Gold > Jääluola

Hugo on löytänyt salaisen sisäänkäynnin Scyllan piiloon, mutta päästäkseen sinne hänen täytyy hypellä ympäriinsä ja kerätä aarteita jääpilareilta, jotka voivat pudota alta. Jos hän pysyy pilarin päällä liian pitkään, peikko voi pudota kadotukseen tai jotkut Scyllan ansoista voivat laueta.
Pelit > Hugo Gold > Labyrintti

Hugon täytyy kuljettaa dynamiitit kaivoslabyrintin toiselle puolelle. Hänen on varottava maahan tippuneita dynamiitteja ja kaivosvaunuja sekä katsottava, ettei aika lopu kesken. Muuten käsissä olevat dynamiitit räjähtävät Hugon kasvoille.
Pelit > Hugo Platin

Hugo Platin julkaistiin ensi kerran vuonna 1998. Se sisältää kaikki Hugo Classic 2:sta sekä 3:sta tutu pelit: lumilauta, kuumailmapallo, maan alla, moottoripyörä, vuorenjyrkänne, laskuvarjohyppy, kanjoni ja kelkka. Platinissa esiintyy myös kaksi aiemmissa Hugo-peleissä esiintymätöntä loppukohtausta: taikakädet ja omenankeruu.
Pelit > Pelien loppukohtaukset

Hugon selviytyessä kustakin pelistä, hänen täytyy selvitä vielä yhdestä loppukohtauksesta, joka yleensä on taistelu Scyllaa vastaan.
Pelit > Pelien loppukohtaukset > Köysi

Pelin alussa Scylla uhkaa luolassaan, että Hugo ei näe enää ikinä perhettään, joka on vankina taustalla. Kun peli on selvitetty, Hugon pitää vetää yhtä kolmesta köydestä. Jos köysi on väärä, Hugo sidotaan ja lennätetään ulos Scyllan luolasta. Jos köysi on oikea, Hugon perhe vapautuu. Lisäksi Scylla joko muuttuu kauniista ulkomuodostaan takaisin rumaksi (1010 lisäpistettä), muuttuu kotkaksi (1004 lisäpistettä) tai joutuu Hugon sijasta itse köysien sitomaksi ja lennätetään ulos luolasta (2026 lisäpistettä).
Pelit > Pelien loppukohtaukset > Avain

Hugon on valittava yksi kolmesta avaimesta ja avattava aarrearkku ennen kuin on liian myöhäistä. Jos arkku ehtii painua alas tai avain on väärä, Hugo jää vangiksi. Oikeasta avaimesta saa arkun aarteen haltuunsa ja saa 1000 lisäpistettä.
Pelit > Pelien loppukohtaukset > Noita

Hugon on hypittävä shakkilaudan muotoista lattiaa pitkin ja hänellä on käytössä kaikki varsinaisesta pelistä jäljelle jääneet elämät. Hugon on saatava avain ja avattava kalteriovi, mutta jokaisen askeleen jälkeen tornista Hugoa vahtiva Scylla sähköistää yhden lattian laatan ja sähköistettyyn laattaan astumisesta menettää yhden elämän. Avaimesta saa 500 lisäpistettä ja kalterioven avaamisesta toiset 500.
Pelit > Pelien loppukohtaukset > Taikakädet

Hugon tytär Rut piilottaa helmen yhden simpukankuoren alle ja sekoittaa sen kahden muun kuoren kanssa. Hugon on arvattava minkä alla helmi on. Peli jatkuu kunnes Hugo valitsee väärän kuoren.
Pelit > Pelien loppukohtaukset > Omenankeruu

Hugon lapset pudottavat omenoita puista ja Hugon on kerättävä niitä koriin. Omenat pitää välissä heittää mehunpuristimeen.
Hugo Classic #1
Hugo Classic #2
Hugo Classic #3
Hugo Classic #4
Poitiers’n taistelu (732)

Poitiers’n taistelu eli Toursin taistelu  käytiin Toursin ja Poitiers’n välisellä seudulla lokakuun 10. päivänä vuonna 732 tai lokakuussa vuonna 733. Vastakkain olivat emiiri Abdulrahmanin saraseeniarmeija ja frankkien major domus Kaarle Martelin johtamat frankkilaiset ja burgundilaiset joukot. Kaarle ansaitsi liikanimensä Martel eli ”vasara” voitollaan tässä taistelussa. Aikaisemmin uskottiin, että saraseenien kärsimä tappio pysäytti tuolloin yli 13 miljoonan neliökilometrin laajuisen umaijadikalifaatin laajenemisen ja pakotti muslimit takaisin Espanjaan. Uudempien käsitysten mukaan kyseessä oli korkeintaan ryöstelevä nomadijoukko, jonka uskonnosta tai etnisestä identiteetistä ei ole varmaa tietoa. Sitä ei johdettu Lähi-idästä käsin, eivätkä saraseenien ryöstöretket Ranskassa päättyneet siihen. Nykyisen arvelun mukaan Kaarle Martel liioitteli voittonsa merkitystä poliittisessa propagandassaan.
Tausta

Poitiers Ranskan kartalla.
Kaarle Martel oli vallannut major domuksen aseman viimeisimpänä Arnulfing-suvun jäsenenä. Hän nousi frankkien sydänmaiden hallitsijaksi merovingien Teoderik IV:lle jäädessä vain muodollinen asema. Kaarlen valtaannousun aikoihin frankkien sisäiset valtataistelut olivat heikentäneet näiden otetta monissa heidän ylivaltaansa ympäröineillä alueilla. Akvitaniaa hallinnut herttua Eudo uhkasi Kaarlen valtaa vuoteen 720 saakka, jolloin saraseenit alkoivat ryöstellä Pyreneiden niemimaata. Eudo voitti suuren saraseeniarmeijan Toulouse’n taistelussa vuonna 720 tai 721, mutta hän ei pystynyt estämään ryöstöretkiä Autuniin vuonna 725 tai Nîmesiin 726. Eudo yritti hajottaa saraseenien armeijaa naittamalla tyttärensä berberipäällikkö Munnuzalle, joka johti epäonnistunutta kapinaa arabeja vastaan. Arabien päällikkö ’Abd ar-Rahman päätti kostaa suurella ryöstöretkellä, jonka torjumiseksi Eudo pyysi apua Kaarlelta luultavasti vuonna 733.
Taistelu

Tulevaa taistelua varten Kaarle kokosi suuren sotajoukon, joka koostui pääasiassa frankeista, mutta jonka mukana oli myös burgundeja. Kaarle hyökkäsi ar-Rahmanin kimppuun tämän ollessa joukkoineen marssimassa leiriään kohden Poitiers’sta pohjoiseen.
Taistelun kulusta ei tiedetä yksityiskohtia. Taistelulla on kaksi päälähdettä, Fredegardin kronikka ja Kronikka vuodelta 754. Fredegardin kronikka kuvaa taistelua frankkien näkökulmasta ja Kronikka vuodelta 754 ei juuri kerro lisätietoja. Fredegardin kronikka ei kuitenkaan ole läheskään aikalaisdokumentti, kun taas Vuoden 754 kronikka ainoana vuorostaan on. Vuoden 754 kronikoitsija kutsuu Kaarlen joukkoja "eurooppalaisiksi", kun taas arabeista käytetään nimitystä "saraseenit" tai "ismaeliitit", mutta heitä ei kutsuta muslimeiksi.
Arabien johtaja kuoli arabeille tappiollisessa taistelussa. 1800-luvulla Heinrich Brunner esitti teorian siitä, että frankkien voitto hänen mukaansa lähinnä kevyestä ratsuväestä koostuneesta arabiarmeijasta perustui ratsuväen kehitykselle, ritareihin ja yllätystaktiikkaan. Myöhemmät historioitsijat eivät yhdy näkemykseen, vaan yleisen käsityksen mukaan Brunnerin mainitsemat seikat tulivat käyttöön vasta 900-luvulla. Todennäköisesti molemmat armeijat koostuivat sekä ratsu- että jalkaväestä, eikä niissä ollut merkittäviä eroja.
Seuraukset

Fredegardin kronikan mukaan taistelu merkitsi Kaarlelle ratkaisevaa voittoa, mutta se ei estänyt muita arabiarmeijoita jatkamasta toimiaan Espanjassa. Kaarle ei saanut myöskään valtaansa Akvitaniaa, joka alistui frankkien valtaan vasta Kaarle Suuren aikoina. Saraseenit eivät enää tehneet sotaretkiään yhtä pohjoiseen, mutta lujittivat valtaansa Ranskan eteläosissa valtaamalla Narbonnen. Kaarle soti alueella heitä vastaan vuosina 732 ja 733 ilman menestystä. Historiankirjoitus piti Poitiers’n taistelua pitkään käännekohtana, joka pysäytti islamin etenemisen Euroopassa. Myöhemmin on esitetty teoria siitä, että arabien sotaretki ei ollut enempää kuin ryöstöretki, joka pysähtyi heti vakavamman vastarinnan edessä.
Saraseenien ryöstöretket jatkuivat vielä taistelun jälkeenkin, ja arabeilla oli myös liittosuhteita frankkiruhtinaiden kanssa. Espanjan arabit olivat lisäksi varsin vapaita Damaskoksen ohjauksesta, eikä Espanjassa nähty kalifaatin sydänalueiden joukkoja. On myös väitetty, että arabit eivät vielä tässä vaiheessa olleet muslimeja, vaan edustivat sitä arabikristillistä uskoa, jonka opit kalifi Abd al-Malik oli kirjoittanut Jerusalemin Kalliomoskeijan seinään vuonna 691.
Purísima Concepción (1779)

| Purísima Concepción |
| --- | --- |


Aluksen vaiheet
Rakentaja:  Reales Astilleros de Esteiro, Ferrol
Kölinlasku:  29. helmikuuta 1779
Laskettu vesille:  24. joulukuuta 1779
Palveluskäyttöön:  1780
Poistui palveluskäytöstä:  upotettu 9. elokuuta 1810
Tekniset tiedot
Uppouma:  2 771 bm
Pituus:  67,21 m (tykkikansi) 87,17 m (köli)
Leveys:  17,78 m
Syväys:  8,76 m
Miehistöä:  839
Aseistus
Aseistus:  Alin tykkikansi: 30 × 36 naulan tykkiä Keskimmäinen tykkikansi: 32 × 24 naulan tykkiä Ylin tykkikansi: 32 × 18 naulan tykkiä
Purísima Concepción oli Espanjan laivaston vuonna 1779 vesille laskettu Purísima Concepción -luokan kolmikantinen 94-tykkinen linjalaiva. Vuonna 1803 aluksella oli 116 tykkiä.
Valmistus

Alus tilattiin Reales Astilleros de Esteirolta Ferrolista, missä köli laskettiin 29. helmikuuta 1779 telakkanumerolla 94. Alus laskettiin vesille 24. joulukuuta 1779 ja otettiin palvelukseen 1780.
Post- och Inrikes Tidningar

Ordinari Post Tijdender 9. huhtikuuta 1645.
Post- och Inrikes Tidningar on entinen ruotsalainen sanomalehti ja nykyisin internetsivusto, joka julkaisee virallisia kuulutuksia arkipäivisin vuoden ympäri, paitsi joulu-, juhannus- ja uudenvuodenaattoina.
Valtakunnankansleri Axel Oxenstierna perusti lehden edeltäjän Ordinari Post Tijdenderin vuonna 1645. Hänen tavoitteenaan oli tuoda julki Ruotsin valtion virallisia näkemyksiä ja kuulumisia sekä käyttää lehteä sotapropagandassaan. Vuonna 1760 perustettiin toinen lehden edeltäjistä, Inrikes Tidningar, ja vuodesta 1791 molempia julkaisi Ruotsin akatemia. Vuonna 1821 ne yhdistettiin nykyisen nimen alle, joskin vuosina 1834–1844 lehti oli nimeltään Sveriges Stats-Tidning.
Post- och Inrikes Tidningarissa julkaistaan nykyisin muun muassa virallisia kuulutuksia konkursseista sekä julkisista huutokaupoista. Paperilehtenä sanomalehti lakkasi ilmestymästä vuoden 2007 tammikuussa, kun se muutettiin Internetissä julkaistavaksi verkkolehdeksi. Samalla Ruotsin akatemia myi julkaisuoikeudet Bolagsverketille (virasto, joka huolehtii yritysrekisteristä) vuotuista maksua vastaan, jota käytettiin SAOB-sanakirjan rahoittamiseen.
Aiheesta muualla

Kuvia tai muita tiedostoja aiheesta Post- och Inrikes Tidningar Wikimedia Commonsissa
Julkaisun verkkosivut (ruotsiksi)
Pro Patria Finlandia

| Pro Patria Finlandia Impaled Nazarene |
| --- | --- | --- |

Studioalbumin tiedot
 Äänitetty : marraskuu 2005 – tammikuu 2006
 Julkaistu:  22. maaliskuuta 2006  28. maaliskuuta 2006  18. huhtikuuta 2006
 Tuottaja(t): Tapio Pennanen Impaled Nazarene
 Tyylilaji: black metal
 Kesto: 38.11
 Levy-yhtiö:  Dynamic Arts  Osmose  The End
Listasijoitukset
  Suomen virallinen lista: 38.
Impaled Nazarenen muut julkaisut
| Death Comes in 26 Carefully Selected Pieces 2005 | Pro Patria Finlandia 2006 | Manifest 2007 |
Pro Patria Finlandia on suomalaisen black metal -yhtye Impaled Nazarenen yhdeksäs studioalbumi, joka julkaistiin 22. maaliskuuta 2006. Albumi on nauhoitettu Sonic Pump -studiolla välillä marraskuu 2005 – tammikuu 2006.
Kappaleet

Weapons to Tame a Land – 3.54
Something Sinister – 2.53
Goat Sodomy – 2.22
Neighbourcide – 3.39
One Dead Nation Under Dead God – 3.48
For Those Who Have Fallen – 3.43
Leucorrhea – 0.43
Kut – 2.47
This Castrated World – 3.16
Psykosis – 3.15
Contempt – 1.37
I Wage War – 2.11
Cancer – 0.57
Hate – Despise – Arrogance – 3.04
Kokoonpano

Sluti666 – laulu
Tuomio – kitara
Onraj 9mm – kitara
Arc v 666 – bassokitara
Repe Misanthrope – rummut
Arvostelut

Blabbermouth: 7.5/10
Desibeli.net:
Imperiumi: 8/10
The Metal Observer: 7/10
Soundi:
Aiheesta muualla

Pro Patria Finlandia Discogsissa. (englanniksi)
Albumi Pro Patria Finlandia Encyclopaedia Metallum -sivustolla (englanniksi)
Impaled Nazarene
| --- | --- |
Studioalbumit:   Tol Cormpt Norz Norz Norz  Ugra-Karma  Suomi Finland Perkele  Latex Cult  Rapture  Nihil  Absence of War Does Not Mean Peace  All That You Fear  Pro Patria Finlandia  Manifest  Road to the Octagon  Vigorous and Liberating Death  Eight Headed Serpent 
EP:t:   Goat Perversion  Motörpenis  Die in Holland 
Kokoelmat:  Decade of Decadence
Livealbumit:  Death Comes in 26 Carefully Selected Pieces
Splitit:  Impaled Nazarene / Driller Killer
Demot:   Shemhamforash  Taog Eht Fo Htao Eht 
Singlet:   Satanic Masowhore  Sadogoat  Enlightenment Process  Die in Holland 
Videografia:   1999: Karmakeddon Warriors  1990–2012
Rainy River (Minnesota-Ontario)

| Rainy River |
| --- | --- |
 Jokea Barwickissa, Ontariossa.
Alkulähde:  Rainy Lake, Ontario/Minnesota
Laskupaikka:  Lake of the Woods, Ontario/Minnesota
Maat:  Kanada Yhdysvallat
Pituus:  140 km
Rainy River (ransk. Rivière à la Pluie) on noin 140 kilometriä pitkä joki Kanadan ja Yhdysvaltojen rajalla. Joki erottaa Ontarion provinssin Minnesotan osavaltiosta.
Joki saa alkunsa Rainy Lake -järven länsipuolelta ja kulkee pääsääntöisesti länsi- ja luoteissuuntaan, Minnesotan International Falls -kaupungin ja Ontarion Fort Frances -kylän läpi, sekä Minnesotan Baudetten kaupungin ja Ontarion Rainy Riverin kylän kautta. Lopulta se laskee Lake of the Woods -järven eteläpäähän. Lake of the Woods -järveltä on edelleen yhteys Winnipegjoen, Winnipegjärven ja Nelsonjoen kautta Hudsoninlahdelle. Joki on padottu International Falls -kaupungin lähettyvillä, jossa on vesivoimalaitos. Joen valuma-alue saa alkunsa noin sata kilometriä Yläjärvestä länteen, joka oli myös vuonna 1670 Hudson's Bay Companylle myönnetyn Rupertinmaan kaakkoisraja.
Joen ylittävät Baudette-Rainy River International Bridge- ja Fort Frances-International Falls International Bridge -sillat, jotka ovat virallisia rajanylityspaikkoja.
Rautatieyhtiö Ontario and Rainy River Railway aloitti toimintansa vuonna 1901. Rautatien omistaa nykyisin Canadian National. Kanadan puolella ratalinjaus seuraa jokea.
Aiheesta muualla

State of Minnesota: Rainy River Basin (Arkistoitu – Internet Archive) (englanniksi)
Pöllänen

Pöllänen on suomalainen sukunimi, joka on muun muassa seuraavilla henkilöillä:
Alisa Pöllänen (s. 1994), salibandyn pelaaja
Anne Pöllänen (s. 1964), aitajuoksija ja pituushyppääjä
Herkko Pöllänen (s. 1994), tennispelaaja
Jaana Pöllänen (s. 1975), laulaja ja evankelista
Krista Pöllänen (s. 1973), keilaaja
Matti Pöllänen (s. 1990), pesäpalloilija
Sohvi Korhonen-Pöllänen (1912–2001), pianisti ja musiikkipedagogi
Tomi Pöllänen (s. 1978), jääkiekkoilija
Sinikka Pöllänen (s. 1957), professori
| --- | --- |
: Tällä täsmennyssivulla luetellaan henkilöitä, joilla on sama sukunimi.
Pávlos Giannakópoulos

Pávlos Giannakópoulos (kreik. Παύλος Γιαννακόπουλος, 20. elokuuta 1929 – 10. kesäkuuta 2018) oli kreikkalainen liikemies.
Giannakópoulos omisti yhdessä veljensä Thanásis Giannakópouloksen kanssa lääkefirman nimeltä Vianex. Yritys perustettiin jo vuonna 1924, kun heidän isänsä, Dimítris Giannakópoulos, perusti sen pienyrityksenä. Vuonna 2008 yrityksen liikevaihto oli 354,5 miljoonaa euroa.
Veljekset omistivat vuodesta 1987 lähtien yhdessä Giánnis Vardinogiánniksen kanssa Panathinaikos-urheiluseuran lajijaostoja. Giannakópoulokset omistavat Panathinaikos BC:n ja Panathinaikos VC:n ja Vardinogiánnis Panathinaikos FC:n. Panathinaikos BC:n budjetti kaudelle 2008-2009 oli 35 miljoonaa euroa.
Pöllä

Pöllä on niemi Hailuodon eteläosassa Pöllänlahden rannalla. Se sijaitsee noin viisi kilometriä Hailuodon kirkonkylästä etelään. Pölläntie yhdistää Pöllän kirkonkylään sekä saaren pääväylään, Luovontiehen.
Pöllässä on muutama talo ja vuokramökkejä. Pöllästä löytyvät myös Pöllänlahden venesatama sekä Hailuodon lentokenttä.
Pátria

| Pátria |
| --- | --- |
 kansallislaulun laulajia
Valtio:   Itä-Timor
Säveltäjä:  Afonso Redentor Araújo
Sanoittaja:  Francisco Borja da Costa
Suomenkielinen nimi:  Isänmaa
   Kansallislaulu soitettuna 
”Pátria” (”Isänmaa”) on Timor Lesten demokraattisen tasavallan eli Itä-Timorin kansallislaulu. Laulu esitettiin ensi kerran 28. marraskuuta 1975, jolloin Itä-Timor julistautui yksipuolisesti itsenäiseksi Portugalista. Pian tämän jälkeen, 7. joulukuuta 1975, Indonesia miehitti maan. Laulun on säveltänyt Afonso Redentor Araújo ja sen on sanoittanut runoilija Francisco Borja da Costa, joka sai surmansa Indonesian miehittäessä maan.
Indonesian joukkojen vetäydyttyä ja maan saavutettua itsenäisyyden YK:n valvonnassa, Pátriasta tuli maan virallinen kansallislaulu 20. toukokuuta 2002. Laulu lauletaan portugaliksi, koska siitä ei ole virallista versiota tetumiksi, joka on maan toinen virallinen kieli.
Rainy River (Ontario)

| Rainy River |
| --- | --- |
 Kylänäkymää
 Rainy River
 Koordinaatit: 48°43′N, 94°34′W 
Valtio:  Kanada
Provinssi:  Ontario
Piiri:  Rainy River
Hallinto:  
 – Hallinnon tyyppi:  Kunta
 – Pormestari:  Deborah Ewald
Pinta-ala:  
 – Kokonaispinta-ala:  2,99 km²
Väkiluku (2006):  909
 – Väestötiheys:  303,9 as./km²
 
 www.rainyriver.ca 
Infobox OKVirheellinen NIMI-arvo: 
Rainy River on kylä Kanadassa, Ontarion provinssissa. Se sijaitsee valtakunnanrajana toimivan Rainy River -joen rannalla. Kylässä sijaitsee raja-asema ja joen ylittävän Baudette-Rainy River International Bridge -sillan kautta yhteys Baudetten kaupunkiin Minnesotaan. Kylän väkiluku oli vuonna 2006 suoritetussa väestönlaskennassa 909 asukasta.
Rainy Riverin kunnantalo
Vuonna 1895 alueelle saapui ensimmäiset asukkaat, jotka perustivat sahan. Vuonna 1898 Beaver Mills Lumber Company osti perustetun sahan ja asutuskeskus nimettiin yhtiön mukaan "Beaver Mills". Nimi säilyi vuoteen 1904 jolloin kylä virallisti perustettiin ja otti nimensä Rainy River joen mukaan.
Alueella on runsaasti rautamalmia ja kaivostoiminta on tärkeä teollisuudenala kylässä. Ensimmäiset merkit rautamalmista löydettiin vuonna 1897, kun Steep Rock -järven rannalta löydettiin hematiittilohkareita, jotka ilmaisevat rautamalmin esiintymisen. Muistolaatta malmiesiintymästä on pystytetty alueelle.
Kylän väkiluku kasvoi nopeasti 1900-luvun alussa voimakkaasta metsätaloudesta johtuen. Vuonna 1901 Ontario and Rainy River Railway -rautatie aloitti toimintansa. Se yhdistettiin vuonna 1915 Canadian Northern Railway -yhtiöön, joka on nykyisin Canadian National Railway -yhtiön omistuksessa. Vuonna 1910 Minnesotan puolelta alkunsa saanut suuri metsäpalo tuhosi suuren osan kaupunkia. Tämän vuoksi sahateollisuus muutti pois kylästä ja väkiluku putosi 4 500 asukkaasta noin 1 000:een asukkaaseen. Nykyisin kalastus- ja metsästysturismista on muodostunut tärkeä tulonlähde kylälle.
Aiheesta muualla

Kuvia tai muita tiedostoja aiheesta Rainy River (Ontario) Wikimedia Commonsissa
Rainy River kylän kotisivut (englanniksi)
Pyhien Olgan ja Sofian ritarikunta

Ritarikunnan tunnuksia
Pyhien Olgan ja Sofian ritarikunta (kreik. Τάγμα των Αγίων Όλγας και Σοφίας, Tágma ton Agíon Ólgas kai Sofías) on kreikkalainen ritarikunta. Se perustettiin vuonna 1934 ja sitä jaettiin Kreikan kuningasperheen hyväksi ansioituneille naisille. Pääsääntöisesti ritarikuntaan nimetyt olivat aatelissukuisia, mutta ritarikuntaa jaettiin myös muutamille tavallisille kreikkalaisille naisille. Ritarikunnan perusti kuningas Yrjö II äitinsä Sofian ja isoäitinsä Olgan kunniaksi.
Monarkian lakkauttamisen jälkeen vuonna 1973 Kreikan kuningasperhe on jatkanut ritarikunnan jakamista.
Ritarikunnassa on neljä luokkaa:
I luokka
II luokka
III luokka
IV luokka
Aiheesta muualla

Kuvia tai muita tiedostoja aiheesta Pyhien Olgan ja Sofian ritarikunta Wikimedia Commonsissa
Rauno Mattila

Rauno Mattila (vas.), Jouko Kuha ja Mikko Ala-Leppilampi Suomi–Ruotsi-maaottelussa 1967.
Rauno Olavi Mattila (s. 16. marraskuuta 1941 Ruokolahti) on suomalainen entinen kestävyysjuoksija.
Rauno Mattila voitti 10 000 metrin juoksu Suomen mestaruuden vuosina 1967 (aika 29.34,4) ja 1970 (29.12,6). Mattilan matkan ennätys oli 28.36,6, 5 000 metrillä hän juoksi parhaimmillaan 13.39,6 (1972).
Seuratasolla Mattila edusti Vuoksenniskan Vesaa.
Pyhäkön Lamppu

| Pyhäkön Lamppu |
| --- | --- |
Lehtityyppi:  aikakauslehti
Julkaisija:  Lähetyshiippakunta ja Luther-säätiö
Perustettu:  2001
Päätoimittaja:  Juhana Pohjola
Kotimaa:  Suomi
Ilmestymistiheys:  6 kertaa vuodessa
Aiheesta muualla
Pyhäkön Lamppu
Pyhäkön Lamppu (ruots. Helgedomens Lampa) on Suomen evankelisluterilaisen lähetyshiippakunnan ja Suomen Luther-säätiön julkaisema lehti. Lehteä on julkaistu vuodesta 2001 lähtien. Vuonna 2011 lehdellä oli 1700 tilaajaa.